ফের সরকার গঠন করছে কনজারভেটিভ পার্টি | প্রথম পাতা | Jugantor
শুক্রবার, ২১ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
প্রকৃতি ও জীবন
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
ভিডিও
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
প্রকৃতি ও জীবন
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ভিডিও
ফিচার
সুস্থ থাকুন (১০ জুন, ২০১৭)প্রকৃতি ও জীবন (১০ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুরঞ্জনা (০৫ জুন, ২০১৭)অর্থনীতি (২৮ মে, ২০১৭)তারাঝিলমিল (০৮ জুন, ২০১৭)প্রতিমঞ্চ (০৬ জুন, ২০১৭)স্বজন সমাবেশ (০৭ জুন, ২০১৭)ঘরে বাইরে (০৬ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (০৪ জুন, ২০১৭)
দ্বিতীয় সংস্করণ
বিচ্ছু
ইউএনও তারিক সালমানের বিরুদ্ধে মামলাকারী বরিশাল জেলা আওয়ামী লীগের ধর্ম বিষয়ক সম্পাদক ওবায়দুল্লাহ সাজুকে দল থেকে বহিষ্কার       সিরাজগঞ্জের চৌহলী উপজেলা রক্ষা বাঁধের মিয়াপাড়ায় ৩৫ মিটার এলাকায় ধস, আতঙ্কে এলাকাবাসী
হোম
প্রথম পাতা
গোলাম মোস্তফা ফারুক, লন্ডন    |
প্রকাশ : ১০ জুন, ২০১৭ ০০:০০:০০ | অাপডেট: ১০ জুন, ২০১৭ ০৫:৪৯:৩৪
প্রিন্টঅঅ-অ+
ব্রিটেনে ঝুলন্ত পার্লামেন্ট
ফের সরকার গঠন করছে কনজারভেটিভ পার্টি
সংকটকালে দেশের স্থিতিশীলতা রক্ষাই আমার লক্ষ্য : তেরেসা মে * পদত্যাগ দাবি করবিনের * প্রাপ্ত আসন- কনজারভেটিভ ৩১৮, লেবার ২৬১, এসএনপি ৩৫, লিবারেল ডেমোক্রেটিক ১৩, ডিইউপি ১০
বহুল আলোচিত ব্রিটেনের সাধারণ নির্বাচনে কোনো দলই একক সংখ্যাগরিষ্ঠতা পায়নি। ফলে ঝুলন্ত পার্লামেন্ট হতে যাচ্ছে দেশটিতে। ছোট্ট একটি দলকে সঙ্গে নিয়ে ‘দুর্বল’ জোট সরকার গঠনে এরই মধ্যে তৎপরতা শুরু করেছে তেরেসা মে’র নেতৃত্বাধীন কনজারভেটিভ পার্টি। শুক্রবার বাকিংহাম প্যালেসে রানী দ্বিতীয় এলিজাবেথের সঙ্গে দেখা করে সরকার গঠনের অনুমতি চেয়েছেন তিনি। সেখান থেকে বেরিয়ে সাংবাদিকদের তেরেসা মে বলেন, উত্তর আয়ারল্যান্ডের দল ডেমোক্রেটিক ইউনিয়নিস্ট পার্টির (ডিইউপি) সমর্থন নিয়ে  তিনি সরকার গঠন করতে চান। ব্রিটেনের রাজনৈতিক ও অর্থনৈতিক স্থিতিশীলতা রক্ষাই এখন তার লক্ষ্য। সংকটকালে দেশকে আগামী পাঁচ বছরে সামনের দিকে এগিয়ে নিতে তিনি নেতৃত্ব দিতে চান। ইউরোপীয় ইউনিয়নের সঙ্গে ব্রিটেনের আনুষ্ঠানিক বিচ্ছেদ বা ব্রেক্সিটের আলোচনা ১০ দিনের মধ্যে শুরু করা হবে। নির্বাচনে দ্বিতীয় হওয়া লেবার পার্টির নেতা জেরেমি করবিন অবশ্য তেরেসা মে’র পদত্যাগ দাবি করেছেন। বলেছেন, কনজারভেটিভ পার্টি জনগণের আস্থা হারিয়েছে। তাই প্রধানমন্ত্রী তেরেসা মে’র পদত্যাগ করা উচিত।
ঠিক এক বছর আগে গণভোটে ইউরোপীয় ইউনিয়ন ছাড়ার রায় (ব্রেক্সিট) আসার ধাক্কা সামলে উঠতে মধ্যবর্তী নির্বাচন করলেও তা আরও বিড়ম্বনায় ফেলেছে ব্রিটেনকে। বৃহস্পতিবার অনুষ্ঠিত সাধারণ নির্বাচনে কোনো দলই সরকার গঠনের মতো সংখ্যাগরিষ্ঠতা পায়নি। কনজারভেটিভ পার্টি বেশি সংখ্যক আসনে জয়ী হলেও একক সংখ্যাগরিষ্ঠতা হারিয়েছে। ফলে দুর্বল জোট সরকারই ইউরোপের প্রভাবশালী দেশটির নিশ্চিত ভবিষ্যৎ।
বৃহস্পতিবার অনুষ্ঠিত সাধারণ নির্বাচনে দেশটির পার্লামেন্টের নিন্মকক্ষ হাউস অব কমনসের মোট ৬৫০ আসনের মধ্যে ৬৪৯টির ফলাফল পাওয়া গেছে। হাউস অব কমনসে একক সংখ্যাগরিষ্ঠতার জন্য কোনো দলের ৩২৬ আসন পেতে হয়। প্রাপ্ত ফল অনুযায়ী, ক্ষমতাসীন কনজারভেটিভ পার্টি পেয়েছে ৩১৮টি আসন। গত নির্বাচনের প্রাপ্ত আসন থেকে  ১২টি কম পেয়েছে এবার তেরেসা মে’র দল।  মোট ভোট পেয়েছে এক কোটি ৩৫ লাখ ৬৮ হাজার ৭১৬। প্রধান বিরোধী দল লেবার পার্টি পেয়েছে ২৬১টি আসন, গতবারের চেয়ে ২৯টি আসন তারা বেশি পেয়েছে। লেবারদের প্রাপ্ত ভোটের সংখ্যা এক কোটি ২৮ লাখ ২৪ হাজার ৭৩৭টি। লিবারেল ডেমোক্রেটিক পার্টি ১৩টি আসন পেয়েছে, গতবারের চেয়ে চারটি আসন বেশি পেয়েছে। প্রাপ্ত ভোট ২৩ লাখ ২৭ হাজার ৪২৫টি। স্কটিস ন্যাশনাল পার্টি ৩৫টি আসন পেয়েছে। গতবারের চেয়ে তারা ২১টি আসন কম পেয়েছে। দলটির প্রাপ্ত ভোট ৯ লাখ ৭৭ হাজার ৫৬৯টি। আর কনজারভেটিভ পার্টির সঙ্গে সরকার গঠন করতে যাওয়া ডেমোক্রেটিক ইউনিয়নিস্ট পার্টি ১০টি আসন পেয়েছে। তারা গতবারের চেয়ে দুটি আসন বেশি পেয়েছে। দলটির প্রাপ্ত ভোট দুই লাখ ৯২ হাজার ৩১৬টি। এ ছাড়া পেইড ক্যামরু চারটি আসন পেয়েছে। ভোট পেয়েছে এক লাখ ৬৪ হাজার ৪৬৬টি। গ্রিন পার্টি একটি, ইউকিপ-১টি ও অন্যরা ১৮টি আসন পেয়েছে। এবারের নির্বাচনে মোট ভোটার ছিল চার কোটি ৬৮ লাখ ৪৩ হাজার ৮৯৬। ভোট পড়েছে ৬৮ দশমিক ৭ শতাংশ। কেনসিংটন আসন ছাড়া সব আসনের ফল প কাশ করা হয়েছে। ফল বিশ্লেষণে দেখা গেছে, কনজারভেটিভ পার্টির আসন কমলেও ভোট বেড়েছে সাড়ে ৫ শতাংশ; এবার তাদেও ভোটের হার ৪২ শতাংশ। লেবার পার্টির ভোট বেড়েছে সাড়ে ৯ শতাংশ; এবার ভোট পেয়েছে ৪০ শতাংশ। স্কটিশ ন্যাশনালিস্ট পার্টির (এসএনপি) ভোট প্রায় ২ শতাংশ কমে দাঁড়িয়েছে ১.৩ শতাংশে। লিবারেল ডেমোক্রেট পার্টির ভোট ০.৫ শতাংশ কমলেও ভোটের হার ৭ শতাংশের উপরে রয়েছে। ডেমোক্রেটিক ইউনিয়নিস্ট পার্টির ভোট ০.৩ শতাংশ বাড়লেও ভোটের হার ১ শতাংশ ছাড়ায়নি এবারও। ২০১৫ সালের ৭ মে ব্রিটেনের পার্লামেন্ট নির্বাচনে ক্ষমতাসীন কনজারভেটিভ পার্টি ৩৩০টি আসন পেয়েছিল, লেবার পার্টি ২৩২টি, লিবারেল ডেমোক্রেটিক পার্টি আটটি আসন পেয়েছিল। স্কটিস ন্যাশনাল পার্টি ৫৬টি আসন,  ইউকিপ একটি, গ্রিন পার্টি একটি, ডিইউপি আটটি,  স্বতন্ত্র ও অন্যরা ১৯টি আসন লাভ করেছিল। এবারের নির্বাচনে লেবারের ঝুলিতে যোগ হয়েছে ২৯টি নতুন আসন। আর কনজারভেটিভ ১২টি আসন হারিয়েছে। বিরোধী দল লেবার পার্টি গত নির্বাচনের চেয়ে এবার বেশি আসন পেলেও তারা সরকার গঠনের সুযোগ পাচ্ছে না। সর্বাধিক আসন পাওয়া কনজারভেটিভরাই সরকার গঠন করতে যাচ্ছে। একক সংখ্যাগরিষ্ঠতা না পাওয়ায় অন্যের সহায়তায় দুর্বল জোট সরকার গঠন করতে হচ্ছে তেরেসা মে’র দলকে।
ইউরোপ থেকে থেকে বেরিয়ে যাওয়ার আলোচনা শুরু করার আর মাত্র ১০ দিন সময় বাকি আছে। এর মধ্যে ব্রিটেনে একটি স্থিতিশীল সরকার গঠিত না হলে সে আলোচনায় নিজেদের সম্পৃক্ত করা যাবে না। তাই নির্বাচন ৫০ দিনের সময় নিয়ে সেরে এখন সরকার গঠন ও দ্রুততম সময়ের মধ্যে সম্পন্ন করতে চান তেরেসা মে। তিনি দ্বিতীয় মেয়াদে প্রধানমন্ত্রী হওয়ার আগ্রহ ব্যক্ত করেছেন।  কোনো দল একক সংখ্যাগরিষ্ঠতা না পাওয়ায় ব্রিটেনের ভবিষ্যৎ নির্ধারণে একক কোনো দলের ওপর একচেটিয়া এখতিয়ার থাকছে না। সেই সঙ্গে অর্থমন্ত্রীসহ মের ক্যাবিনেটের পাঁচজন মন্ত্রী এবার হেরেছেন। তাই সরকার পরিচালনায় মের সামনে চ্যালেঞ্জ অপেক্ষা করছে।
তথ্যানুসন্ধানে জানা গেছে, নতুন প্রজন্মের ভোটাররা কনজারভেটিভ ও লেবার দুই দলকেই এবার ভোট দিয়েছেন। ইউরোপ থেকে বেরিয়ে এসে একটি সমৃদ্ধ ব্রিটেনে গড়ে তোলার স্বপ্ন বিভোর তরুণেরা তেরেসা মের দলকে বেছে নিয়েছেন। তারা একটি নিরাপদ ব্রিটেনের জন্য যেখানে সন্ত্রাস থাকবে না, চাকরির সংস্থান হবে, পাওয়া যাবে হাসপাতালগুলোতে আরও ভালো চিকিৎসা এবং উচ্চ শিক্ষার খরচ কমিয়ে সবার জন্য শিক্ষাকে সহজলভ্য করার স্বপ্ন থেকে রাজনৈতিক দলের প্রতিশ্রুতি দেখে কনজারভেটিদের ভোট দিয়েছেন। আর তরুণদের আরেকটি বড় অংশের ভোট পেয়েছেন লেবার পার্টি। যারা ব্রেক্সিটের বিপক্ষে। যার কারণে এবারের নির্বাচনে একক সংখ্যাগরিষ্ঠতা হারিয়েছে কনজারভেটিভ এবং আসন বেড়েছে লেবারদের।
হেরেও খুশি জেরেমি করবিন : লেবার পার্টির নেতা জেরেমি করবিন নির্বাচনে সংখ্যাগরিষ্ঠতা না পেলেও খুশি। আগের চেয়ে বেশি সিট পেয়ে পার্লামেন্টে নিজেদের অবস্থান আরও জোরদার করতে পেরেছেন তিনি। উত্তর লন্ডনের ইসলিংটন নর্থ আসন থেকে পুনঃনির্বাচিত হওয়ার পর করবিন বলেছেন, মের ক্ষমতা থেকে সরে দাঁড়ানোর সময় হয়েছে। তার উচিত সরে গিয়ে এমন একটা সরকারকে জায়গা করে দেয়া যারা দেশের জনগণের সত্যিকার অর্থে প্রতিনিধিত্ব করবে। তিনি বলেন, তিনি এ পর্যন্ত ঘোষিত ফলাফল নিয়ে খুবই গর্বিত। তার ভাষায় এটা ভবিষ্যতের আশার প্রতি ভোট। করবিন বলেন, প্রধানমন্ত্রী আরও জোরালো ম্যান্ডেড পেতে মধ্যবর্তী নির্বাচন দিয়েছিলেন, তার ম্যান্ডেটের দরকার ছিল জনগণ তাকে ম্যান্ডেড দেয়নি। তিনি আগের চেয়ে অনেক সিট হারিয়েছেন সমর্থনও কমেছে। এখন তার পদত্যাগ করা উচিত। করবিন সংবাদ মাধ্যমকে জানিয়েছেন, তিনি সরকার গঠনের জন্য প্রস্তুত। ছোট ছোট দলের সঙ্গে কোয়ালিশন সরকার গঠন করতে আলোচনা শুরু করেছেন। কাজটি সহজ নয় এটি জেনেও লেবার পার্টি সরকার গঠনের জন্য দলগুলোর সঙ্গে আলোচনা চালিয়ে যাচ্ছে। তবে জেরেমি করবিনের পদত্যাগ দাবি নাকচ করে দিয়ে তেরেসা মে বলেছেন, জনগণ ম্যান্ডেট দেয়ায় সরকার গঠনের এখতিয়ার শুধু তার দলেরই আছে।
পদত্যাগের চাপে তেরেসা মে : নির্বাচনে প্রত্যাশিত ফলাফল অর্জনে ব্যর্থ হওয়ায় প্রধানমন্ত্রীর পদ থেকে পদত্যাগ করতে প্রচণ্ড চাপের মুখে পড়েছেন তেরেসা মে। আসন বাড়াতে গিয়ে উল্টো সংসদে একক সংখ্যাগরিষ্ঠতা হারিয়েছেন থেরেসা মে। বিপরীতে বিরোধী দল লেবার পার্টিকে করে দিয়েছেন আরও শক্তিশালী। ক্যামেরন লেবার দলের সঙ্গে একশ’ আসনের যে ব্যবধান রেখে গিয়েছিলেন, তেরেসা তা অর্ধেকে নামিয়ে এনেছেন। সরকারে না গেলেও প্রত্যাশার চেয়ে বেশ ভালো করেছে লেবার পার্টি। ব্রিটেনের পরবর্তী নির্বাচন হওয়ার কথা ছিল ২০২০ সালে। ৩৩০ আসন নিয়ে সংসদে একক সংখ্যাগরিষ্ঠতা ছিল কনজারভেটিভ পার্টির। নির্বাচনের কোনো প্রয়োজন না থাকলেও প্রধানমন্ত্রী তেরেসা মে ইচ্ছামাফিক ব্রেক্সিট বাস্তবায়নে (ইউরোপীয় ইউনিয়ন থেকে যুক্তরাজ্যের বিচ্ছেদ) নিজের ক্ষমতাকে আরও নিরঙ্কুশ করতে হুট করে মধ্যবর্তী নির্বাচন দেন। মে শতাধিক আসনের সংখ্যাগরিষ্ঠতা নিয়ে ক্ষমতায় ফিরবেন বলে মনে করা হচ্ছিল। কিন্তু নতুন করে আসন জেতা দূরের কথা, উল্টো তিনি ১২টি আসন হারিয়েছেন। যে কারণে ঝুলে গেছে দলটির একক সংখ্যাগরিষ্ঠতা। কনজারভেটিভ দল থেকেই দাবি উঠেছে, তেরেসা যেন নেতৃত্ব থেকে সরে যান। দলটির নেতারা গণমাধ্যমে প্রকাশ্যে এখনও কিছু না বললেও মের পদত্যাগের পক্ষে অভিমত তুলে ধরছেন। কনজারভেটিভ দলীয় সাবেক মন্ত্রী অ্যানা সোবরি অবশ্য প্রকাশ্যেই বলেছেন, তেরেসা মে ‘শক্তিশালী ও স্থিতিশীল’ নেতৃত্বের জন্য এই নির্বাচন দিয়েছেন। কিন্তু তিনি তা অর্জনে ব্যর্থ হয়েছেন। তাই তার সরে যাওয়া উচিত।
রাজনৈতিক পর্যবেক্ষকরা বলছেন, ৮ জুনের মধ্যবর্তী নির্বাচনটি ছিল ক্ষমতাসীন দলের প্রতি জনগণের আস্থা ফিরানো, ইউরোপ থেকে দরকষাকষি করে কী পরিমাণ সুবিধা নিয়ে ব্রিটেন বেরিয়ে আসতে পারে তার একটি শক্ত গঠনমূলক ও কার্যকর ভূমিকা রাখতে দলের ভিত্তিকে মজবুত করার নির্বাচন। কিন্তু কনজারভেটিভ পার্টি আগের চেয়ে আরও কম আসন পেয়ে সে ভিত্তিকে নড়বড়ে করে দিয়েছে। দলের মধ্যে আরও হতাশা বিভেদ এবং বেক্সিট দরকষাকষিতে দুর্বল আস্থার সম্মুখীন হবে। দলের এই বিপর্যস্ত ফলাফলে বেক্সিটবিরোধীরা তেরেসা মের কঠোর সমালোচনা করছেন। কনজারভেটিভ এমপি অ্যানা সবরি বলেছেন, দলের এই ফলাফলে তেরেসা মে এই পদে পুনরায় থাকবেন কি না তা তার ভেবে দেখা উচিত। মের একজন সহকর্মী যিনি বেক্সিট সমর্থনকারী স্টিব ব্রেকার বলেছেন, এটি (মধ্যবর্তী নির্বাচন) প্রয়োজন ছিল, আশা করছি তেরেসা মে দলকে একটি স্থিতিশীল পর্যায়ে নিয়ে আসতে পারবেন।
হেরেছেন হেভিওয়েটরা : এবার হেভিওয়েট বেশ কয়েকজন নেতা নির্বাচনে নিজেদের আসন ধরে রাখতে পারেননি। এদের মধ্যে গত বারের কোয়ালিশন সরকারে থাকা উপ-প্রধানমন্ত্রী নিক ক্লেগ। তিনি লিবারেল ডেমোক্রেটিক দলের নেতা। শেফিল্ড আসন থেকে এমপি নির্বাচিত হতেন। এবার তার ভাগ্য বিপর্যয় ঘটে। স্কটল্যান্ড ন্যাশনাল পার্টির নেতা ও স্কটল্যান্ডের সাবেক ফার্স্ট মিনিস্টার এলেক্স সায়মন্ড এমপি নির্বাচিত হতে পারেননি। তিনি স্কটল্যান্ডকে ব্রিটেন থেকে আলাদা করার জন্য যে গণভোট হয়েছিল তিনি তার পক্ষে জোরালো ভূমিকা রাখেন কিন্তু স্কটিসবাসী তখন তাদের রাজ্যকে আলাদা হতে দেয়নি।
এর আগে ২০১০ এবং ২০১৫ সালের নির্বাচনে জয়ী হয়ে কনজারভেটিভ পার্টি সরকার পরিচালনা করে। ২০১৬ সালের জুনে ইউরোপীয় ইউনিয়নে (ইইউ) যুক্তরাজ্যের থাকা না-থাকা নিয়ে গণভোট হয়। এতে তৎকালীন প্রধানমন্ত্রী ডেভিড ক্যামেরন ইইউতে থাকার পক্ষে ছিলেন। জনগণ বিচ্ছেদের পক্ষে রায় দিলে ক্যামেরন পরাজয় মেনে পদত্যাগ করেন। পরে থেরেসা মে প্রধানমন্ত্রী হন। তেরেসা মে তার ক্ষমতা নিরঙ্কুশ করতে মধ্যবর্তী নির্বাচন দেন।

শীর্ষ খবর
সর্বশেষ খবর
জাতীয়
ইউএনও গ্রেফতারের ঘটনায় প্রধানমন্ত্রী বিস্মিত প্রশাসনে তোলপাড়
৫৭ ধারা সম্পূর্ণ প্রত্যাহার করুন
আন্তর্জাতিক
আল-আকসায় ৫০ বছরের কম বয়সীদের প্রবেশে নিষেধাজ্ঞা
সৌদি রাজপ্রাসাদে সেই রাতে যা ঘটেছিল
রাজনীতি
প্রয়োজনে সংবিধান পরিবর্তন করতে হবে: ফখরুল
আ’লীগের স্থানীয় সরকার নির্বাচন মনোনয়ন বোর্ডের সভা শুক্রবার
খেলা
বেফাঁস মন্তব্যে নতুন বিতর্কে অশ্বিন
ভারত-ইংল্যান্ড ফাইনাল
ইউএনও তারিক সালমানের বিরুদ্ধে মামলাকারী বরিশাল জেলা আওয়ামী লীগের ধর্ম বিষয়ক সম্পাদক ওবায়দুল্লাহ সাজুকে দল থেকে বহিষ্কার
প্রেমিকাকে গণধর্ষণের ঘটনায় মেম্বারপুত্র আটক
অভাবের কারণে ওষুধ কিনতে না পারায় গৃহবধূর আত্মহত্যা
পটকাকে গ্রেনেড মনে করে নির্বিচার গুলি ভারতীয় সেনাদের, কাশ্মীরি নিহত
দপ্তরির সঙ্গে সম্পর্কে স্কুলছাত্রী অন্তঃসত্ত্বা, অতঃপর...
৫০ কেজি গাঁজাসহ মাদক ব্যবসায়ী আটক
সিরাজগঞ্জের চৌহলী উপজেলা রক্ষা বাঁধের মিয়াপাড়ায় ৩৫ মিটার এলাকায় ধস, আতঙ্কে এলাকাবাসী
পাওনা টাকা চাওয়ায় যুবককে প্রকাশ্যে নির্যাতন
প্রেমিককে পিটুনি দেয়ায় স্ত্রীর আত্মহত্যা
কুমিল্লা বিশ্ববিদ্যালয়ে সাপ আতংক
প্রথম পাতা বিভাগের অারও খবর
ঘরে মা ও তিন সন্তানের লাশ
শাবাশ বাংলাদেশ
তিন বাঙালি কন্যার অভূতপূর্ব জয়
১১ ব্যবসায়ীর কাছে অবৈধ স্বর্ণের মজুদ ১০০ টন!
ফের সরকার গঠন করছে কনজারভেটিভ পার্টি
কচুপাতার মতো আত্মায় মাগফিরাত জুটবে না
আরও একাধিক মামলায় ফেঁসে যাচ্ছে আপন জুয়েলার্স
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
প্রকৃতি ও জীবন
খেলা
টিউটোরিয়াল
সুস্থ থাকুন
আনন্দ নগর
একদিন প্রতিদিন
উত্তরের জনপদ
আবহমান চট্টগ্রাম
বাংলার মুখ
শোক সংবাদ
মৃত্যুবার্ষিকী
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
প্রেমিকাকে গণধর্ষণের ঘটনায় মেম্বারপুত্র আটক        পটকাকে গ্রেনেড মনে করে নির্বিচার গুলি ভারতীয় সেনাদের, কাশ্মীরি নিহত        প্রেমিককে পিটুনি দেয়ায় স্ত্রীর আত্মহত্যা        আ'লীগ নেতারা হেলিকপ্টার চড়ছে, আমরা কাঠগড়ায় দাঁড়িয়ে থাকছি        নারীর পায়ের নিচে গোখরার স্তুপ